Bosuvchi qurilmalar (printerlar)

|
Bosuvchi qurilmalar (printerlar)
|
bet | 5/6 | Sana | 21.11.2023 | Hajmi | 89,5 Kb. | | #102428 |
Bog'liq HISOBLASH TEXNIKASI VA UNING STRUKTURASI. QURILMAVIY TA’MINOTBosuvchi qurilmalar (printerlar) - bu ma’lumotlarni EHM dan chiqarish, chop etish qurilmasi bo’lib, u ma’lumotning ASCII kodlarini ularga mos kelgan grafikli belgilarga (harflar, raqamlar, ishoralarga va sh.o’.) o’zgartiradi va bu belgilarni qog’ozda qayd etadi.
Printer SHK qo’shimcha qurilmasining eng rivojlangan guruhidir, ularning 1000 tagacha turli xil modifikaciyalari bor. Printerlar o’zaro quyidagi tavsiflar bo’yicha farqlanadi:
rangliligi (oq –qora va rangli);
belgilarni shakllantirish usuli (belgilarni bosuvchi va belgilarni sintezlovchi);
ish tamoyili (matricali, termik (qizdirishga oid), purkagichli, lazerli);
bosish (zarbli va zarbsiz) va satrlarni shakllantirish (ketma-ket va parallel) usullari;
karetka kengligi (375 450 mm li keng va 250 mm li tor karetkali);
bosish satri uzunligi (80 ta va 132-136 ta belgi);
belgilarni terish (ASCII belgilarini to’liq terishgacha) bosish tezligi;
o’tkazish qobiliyati va h.k.
Modemlar (MOdulyator-DEModulyator) - aniq bir aloqa kanalida ishlatish uchun qabul qilingan signallarni to’g’ri (modulyator) va teskari (demodulyator) o’zgartirish qurilmasidir.
Eng avvalo modem quyidagi vazifalarni bajarish uchun mo’ljallangan:
uzatishda: keng polosali impulslarni (raqamli kodni) tor polosaliga (analog signallarga) o’zgartirish;
qabul qilishda: qabul qilingan signalni filtrlash va detektorlash uchun, ya’ni tor polosali analogli signalni raqamli kodga teskari o’zgartirish.
10. SHINALAR, KONTROLLERLAR, SISTEMALI VA PERIFERIYA QURILMALARI
Komp’yuterlar asosini elektron platalar tashkil etadi. Har bir plata kichik tekis plastikadan va unga joylashgan mikrosxemalar, kondensatlar, raz`yomlar va boshqalardan iborat, ular o`zaro o`tkazgichlar bilan bog’langan bo`ladi.
Sistemali plata (ona plata). Komp’yuterdagi eng katta plata - sistema platasidir. Bu platada asosiy qismlar: mikroprotsessor, operativ xotira, kesh-xotira, shina (yoki shinalar) va BIOS joylashadi. Bundan tashqari komp’yuter vositalarini boshqaruvchi kontrollerlar ham mazkur platada bo`ladi.
Misol uchun, klaviatura kontrolleri, doimo qattiq disk, egiluvchan disk qurilmasi, kiritish-chiqarish portlari, videoxotira va boshqalarning kontrollerlari ham gohida sistema platasi tarkibiga kirgan bo`ladi.
Sistema platasi bir vaqtning o`zida komp’yuterning barcha elektron sistemalarining mexanik asosi bo`ladi va yangi qurilmalar, qo`shimcha xotira, umumiy tarkibni kengayishiga (imkoniyatlarini oshirishiga) xizmat qiluvchi ulagich (raz`yom)lar bilan jihozlangan.
Kontrollerlar. Komp’yuterning turli vositalari qurilmalarini boshqaruvchi elektron sxemalar kontrollerlar deb yuritiladi.
IBM RS turidagi barcha komp’yuterlarda klaviatura, monitor, qattiq va egiluvchan disk va x.o.larning kontrollerlari mavjud. Hozirgi zamon komp’yuterlarining barchasida sistemali plata tarkibiga kontrollerlar kiradi, bundaylarni - tikilgan yoki integratsiyalashgan kontroller deb ataymiz. Amalda har bir kontroller o`zi uchun alohida yasalgan platada (kontroller platasida) joylashadi. Bu platalar sistemali plataning maxsus raz`yomlariga ulanadi. Natijada iste`molchi o`zining komp’yuteriga qo`shimcha vositalar qo`shish yoki almashtirishni oddiygina, mazkur kontroller platalarini sug’urib olish yoki tirkash bilan amalga oshiradi. Misol uchun faks-modem, tovush kartasi yoki teleko`rsatuv qabul qilish platasini o`zingiz ulashingiz mumkin.
Ba`zida kattik disklar (vinchester) va disketlar kontpollerlari bitta platada joylashgan bo`ladi.
Shinalar. Shinalar operativ xotira va kontroller orasida o`zaro ma`lumot uzatish uchun xizmat qiladi. Shuning uchun kontroller platasi ona plata raz`yomiga kiritilganda shinaga ulanadi.
Zamonaviy komp`yuterlarda ikki turdagi shinalar mavjud:
ISA - turdagi shinalar, tezligi sustroq bo`lgan kontrollerlar uchun (klaviatura, sichqon, disket qurilmasi, modem, tovush kartasi va boshqalar);
PCI - turdagi shina tezligi yuqori bo`lgan qurilmalar orqali ma`lumot uzatishga xizmat qiladi (vinchester, videokontroller va boshqalar).
Eski komp’yuterlarda EISA, VESA (VLB) - turidagi shinalardan foydalanilgan. Hozirda ham ulardan foydalaniladi, misol uchun lokal tarmoqlarni o`zaro mos faoliyat ko`rsatishlari uchun EISA shinasi bilan ta`minlanadi.
|
| |